b'\n_START_ARTICLE_\nStyrkel\xc3\xb8ft\n_START_PARAGRAPH_\nStyrkel\xc3\xb8ft (p\xc3\xa5 engelsk: powerlifting) er en styrkesport, hvor man konkurrer i tre discipliner: squat, b\xc3\xa6nkpres og d\xc3\xb8dl\xc3\xb8ft. Sporten minder om v\xc3\xa6gtl\xc3\xb8ftning, da den involverer at man skal l\xc3\xb8fte en s\xc3\xa5 tungt v\xc3\xa6gt som muligt i 3 fors\xc3\xb8g i hver \xc3\xb8velse. Dette udg\xc3\xb8r en total eller en s\xc3\xa5kaldt 3-kamp, hvori man regner det samlede antal kg sammen._NEWLINE_Der findes ogs\xc3\xa5 b\xc3\xa6nkpres enkeltl\xc3\xb8ft, hvor man kun udf\xc3\xb8rer disciplinen b\xc3\xa6nkpres._NEWLINE_I styrkel\xc3\xb8ft konkurreres der p\xc3\xa5 tv\xc3\xa6rs af v\xc3\xa6gtklasserne igennem et pointsystemt kaldet Wilks. Den h\xc3\xb8jeste score p\xc3\xa5 Wilks-point indenfor dansk styrkel\xc3\xb8ft blev sat af Jacob Beermann ved EM Open i maj m\xc3\xa5ned 2014. Han opn\xc3\xa5ede scoren 541,05 med en total v\xc3\xa6gt p\xc3\xa5 750 kg spredt over de tre l\xc3\xb8ft i v\xc3\xa6gtklassen -74 kg._NEWLINE_I Danmark er styrkel\xc3\xb8ft-sporten organiseret under Dansk Styrkel\xc3\xb8ft Forbund og medlem af Anti Doping Danmark._NEWLINE_EM og VM arrangeres af henholdsvis EPF (European Powerlifting Federation) og IPF (International Powerlifting Federation)._NEWLINE_Man kan finde de danske rekorder p\xc3\xa5 Dansk Styrkel\xc3\xb8fts Forbunds hjemmeside. _NEWLINE_N\xc3\xa5r man tr\xc3\xa6ner for at blive st\xc3\xa6rkere i squat, b\xc3\xa6nkpres og d\xc3\xb8dl\xc3\xb8ft, er det typisk indenfor en noget lavere repetitions ramme, end man ser det i almindelig styrketr\xc3\xa6ning og bodybuilding. Man tr\xc3\xa6ner typisk med lave gentagelser omkring 1-5.\n_START_SECTION_\nV\xc3\xa6gtklasser og alderskategorier\n_START_PARAGRAPH_\nI styrkel\xc3\xb8ft konkurrerer deltagerne indenfor sin v\xc3\xa6gt- og aldersklasse. V\xc3\xa6gtklasserne blev \xc3\xa6ndret i 2011.\n_START_SECTION_\nV\xc3\xa6gtklasser g\xc3\xa6ldende fra 01.01.2011\n_START_PARAGRAPH_\nHerrer\xc2\xa0-53 kg (kun for sub-junior og junior), -59 kg, -66 kg, -74 kg, -83 kg, -93 kg, -105 kg, -120 kg, +120 kg_NEWLINE_Kvinder\xc2\xa0-43 kg (kun for sub-junior og junior), -47 kg, -52 kg, -57 kg, -63 kg, -72 kg, -84 kg, +84 kg\n_START_SECTION_\nLigheden mellem styrkel\xc3\xb8ft og v\xc3\xa6gtl\xc3\xb8ftning\n_START_PARAGRAPH_\nStyrkel\xc3\xb8ft og v\xc3\xa6gtl\xc3\xb8ftning bliver ofte forvekslet, men faktisk stopper ligheden imellem disse to idr\xc3\xa6tter ved at ud\xc3\xb8verne skal l\xc3\xb8fte en stang med s\xc3\xa5 meget v\xc3\xa6gt som muligt i tre fors\xc3\xb8g. V\xc3\xa6gtl\xc3\xb8ftning best\xc3\xa5r af de mere sammensatte \xc3\xb8velser tr\xc3\xa6k og st\xc3\xb8d, mens styrkel\xc3\xb8ft alts\xc3\xa5 best\xc3\xa5r af \xc3\xb8velser squat, b\xc3\xa6nkpres og d\xc3\xb8dl\xc3\xb8ft. V\xc3\xa6gtl\xc3\xb8ftning er meget tekniske \xc3\xb8velser, hvor styrkel\xc3\xb8ft er \xc3\xb8velser mere baseret p\xc3\xa5 styrke - for at blive rigtig dygtig styrkel\xc3\xb8fter skal du naturligvis ogs\xc3\xa5 mestre flot teknik i disse l\xc3\xb8ft._NEWLINE_V\xc3\xa6gtl\xc3\xb8ftning er tilmed p\xc3\xa5 det olympiske program, hvilket styrkel\xc3\xb8ft ikke har v\xc3\xa6ret endnu.'